রাজনৈতিক পর্যবেক্ষকদের মতে, সাধারণ শিক্ষার্থীরা প্রধানমন্ত্রীর ঘোষণায় আশ্বস্ত হতে পারছে না এ জন্য যে, এর আগে কোটা সংস্কার আন্দোলনের মুখে প্রধানমন্ত্রী শেখ হাসিনা জাতীয় সংসদে ‘কোট প্রথা বাতিল’ ঘোষণা দিয়েও তা বাস্তবায়নে টালবাহানা করেছেন। পরে আদালতের দোহাই দিয়ে কোটা বাতিল সম্ভব নয় বলে ‘ইউটার্ন’ নেন তিনি। একইসাথে কোটা সংস্কার আন্দোলনের নেতাদের ওপর চলেছে দমন-পীড়ন। সে জন্য নিরাপদ সড়ক আন্দোলন নিয়ে প্রধানমন্ত্রীর ঘোষণায় আস্থা রাখতে পারছে না খুদে শিক্ষার্থীরা। এ ছাড়া শিক্ষার্থীদের দাবিমতো নৌপরিবহনমন্ত্রী শাহজাহান খানের পদত্যাগেরও ঘোষণা আসেনি। সে জন্য রাস্তা থেকে সরছে না আন্দোলনরত শিক্ষার্থীরা।